 Anexa nr. 1

STUDIU DE OPORTUNITATE privind închirierea a două imobile, situate în extravilanul localității Petriș, proprietate privată a comunei Petriș, județul Arad, în vederea desfășurării de activități comerciale/prestări servicii


Prezentul Studiu de oportunitate este întocmit în conformitate cu prevederile:
- Ordonanței de Urgență a Guvernului nr. 57/2019 privind Codul Administrativ, cu modificările și completările ulterioare;
- Raportul de evaluare nr. 16 D/05.06.2025 întocmit de către SC DOREVAL SRL, membru corporativ ANEVAR,  pentru imobilele înscrise în CF nr. 305323 Petriș și CF nr. 305325 Petriș;
- Legea nr.287/2009 privind Codul Civil, cu modificările și completările ulterioare; 

Capitolul I 
Descrierea și identificarea imobilelor care urmează să fie închiriate
Imobilele sunt două terenuri neproductive, aflate în extravilanul localității Petriș, sunt două parcele alăturate identificate astfel:
[bookmark: _Hlk201134583]       - Teren extravilan, neproductiv, având CF 305323 Petriș, tarla 193, parcela 3437/1, în suprafață de 97.702 mp;
       - Teren extravilan, neproductiv, având CF 305325 Petriș, tarla 193, parcela 3437/2, în suprafață de 47.472 mp;
Accesul se face din satul Zam, județ Hunedoara, pe un drum agricol pietruit, utilitățile fiind aflate la mare distanță. 
Capitolul II 
Aspecte de ordin economic, financiar 
Proiectul va aduce bugetului local și bugetului de stat sume rezultate din chirie, va scuti Primăria de cheltuieli cu întreținerea terenurilor, ținând cont de faptul că aceste terenuri sunt neproductive și nu sunt întreținute. Terenurile vor reveni pentru utilizare ca și pășune, putând fi închiriate crescătorilor de animale și astfel se pot închiria la un preț mai ridicat.
Prin Raportul de evaluare nr. 16 D/05.06.2025 întocmit de către SC DOREVAL SRL, membru corporativ ANEVAR, s-a estimat valoarea minimă de piață privind închirierea pentru 4 ani. 
Prețul minim pentru fiecare imobil, de la care pornește licitația publică este de 0,5 lei/mp/an:
Cuantumul chiriei finale va rezulta în urma licitației publice, în funcție de oferta care a fost declarată câștigătoare și va fi înscris în procesul-verbal al licitației. 
Prin realizarea închirierii, Consiliul Local al Comunei Petriș ar obține prețul de închiriere de minim 6049 lei/lună adică 72.587 lei/an. 
Aspecte de ordin juridic 
Din punct de vedere juridic, închirierea celor două terenuri se va face prin licitație publică cu ofertă organizată în conformitate cu prevederile OUG nr. 57/2019 privind Codul Administrativ, cu modificările și completările ulterioare. 
Aspecte privind protecția și amenajarea mediului 
[bookmark: _Hlk201145193]Chiriașul, persoană fizică/juridică, va fi obligat să respecte prevederile OUG nr. 195/2005 privind protecția mediului și a altor acte normative incidente în domeniu.
Protecția calității apelor:
Chiriașul, persoană fizică/juridică, va fi obligat să respecte prevederile Legii apelor nr. 107/1996. 
Aspecte privind norme de protecția mediului și PSI 
Nu este cazul. 
Capitolul III 
Procedura utilizată pentru atribuirea contractului de închiriere și justificarea alegerii procedurii. În conformitate cu prevederile art. 343 alin. (2) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, încheierea contractului de închiriere pentru cele două terenuri, se face prin procedura licitației publice cu ofertă. Potrivit art. 343 alin. (2) din OUG nr. 57/2019 ,,Contractul se încheie în formă scrisă, sub sancțiunea nulității.” 
Capitolul IV 
În conformitate cu prevederile Ordonanței de Urgență a Guvernului nr. 57/2019 privind Codul Administrativ, preconizăm că încheierea procedurilor de închiriere a terenurilor este de aproximativ 45 - 90 zile de la data aprobării proiectului de hotărâre (include aprobarea Raportului de evaluare, Studiului de Oportunitate respectiv a Documentației de atribuire), publicarea anunțului de organizare a licitației (în Monitorul Ocial al României, Partea a VI-a, într-un cotidian de circulație națională și într-unul de circulație locală), precum și publicarea anunțului de atribuire (în Monitorul Ocial al României, Partea a VI-a). 

